પાટણ તાલુકાના ખીમીયાણા ગામ ના યુવક વિજયજી પોપટજી ઠાકોર ને ચાણસ્મા તાલુકાના ગોખરવા ગામની પરણિતા આરતીબેન રમેશજી ઠાકોર સાથે પ્રેમ સંબંધ હોવાથી બંને જણા રવિવારે બાઈક લઈને ઘરેથી નીકળી ગયા હતા સાંજે આ બાબતની જાણ થતાં યુવતીના પરિવારજનોએ બે દિવસમાં તેમની દીકરી પરત લાવી આપવા માટે યુવકના પરિવારજનો ને જાણ કરી હતી જેને પગલે સમગ્ર વિસ્તારમાં આ યુવક-યુવતીની શોધખોળ શરૂ કરી હતી પરંતુ તેઓ રાત્રે મળ્યા ન હતા બાદમાં સોમવારે સવારે યુવકનો મોટોભાઈ અજિતજી પોપટજી ઠાકોર અને તેના કાકાનો દીકરો ભરતજી ભોપાજી ઠાકોર બંને શોધખોળ માટે નીકળ્યા હતા ત્યારે ખીમીયાણા મહેમદપુર ગામની વચ્ચે સંખારી ગામની સીમમાં તળાવ નજીક બાઈક પડેલું હતું જેથી આસપાસમાં શોધખોળ કરતા ઝાડી માં લીમડાના ઝાડ પર વિજય અને આરતી ઓઢણીથી ફાંસો ખાધેલી હાલતમાં લટકતા હતા.